Title: ประกาศธนาคารแห่งประเทศไทย เรื่อง หลักเกณฑ์และวิธีการเกี่ยวกับการกู้ยืมเงินจากประชาชน	การชำระคืน วงเงินขั้นต่ำ และการกำหนดอัตราดอกเบี้ยเงินกู้ยืม หรือเงินให้กู้ยืมของบริษัทเครดิตฟองซิเอร์

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
หลักเกณฑ์และวิธีการเกี่ยวกับการกู้ยืมเงินจากประชาชน
การชำระคืน
วงเงินขั้นต่ำ และการกำหนดอัตราดอกเบี้ยเงินกู้ยืม
หรือเงินให้กู้ยืมของบริษัทเครดิตฟองซิเอร์
------------------------------

                        อาศัยอำนาจตามความในมาตรา
๕๔ (๗) และมาตรา ๕๖ ประกอบมาตรา ๓๐ 
(๑) และ (๒) แห่งพระราชบัญญัติการประกอบธุรกิจเงินทุน
ธุรกิจหลักทรัพย์ และธุรกิจเครดิต
ฟองซิเอร์ พ.ศ.๒๕๒๒
ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการ
ประกอบธุรกิจเงินทุนธุรกิจหลักทรัพย์
และธุรกิจเครดิตฟองซิเอร์ พ.ศ.๒๕๒๒ (ฉบับที่ ๒) 
พ.ศ.๒๕๒๘
ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการ
กระทรวงการคลัง ดังต่อไปนี้

                        ข้อ  ๑ 
ให้ยกเลิกประกาศธนาคารแห่งประเทศไทย เรื่อง หลักเกณฑ์และวิธีการเกี่ยว
กับการกู้ยืมเงินจากประชาชน การชำระคืน วงเงินขั้นต่ำ
และการกำหนดอัตราดอกเบี้ยเงินกู้ยืมหรือ
เงินให้กู้ยืมของบริษัทเครดิตฟองซิเอร์ ลงวันที่ ๓ มีนาคม
๒๕๒๙

                        ข้อ  ๒ 
ในการกู้ยืมเงินจากประชาชน ให้บริษัทเครดิตฟองซิเอร์ถือปฏิบัติตามหลัก
เกณฑ์และวิธีการ ดังต่อไปนี้
                        (๑) 
ออกเอกสารการกู้ยืมเงินหรือตั๋วสัญญาใช้เงินที่มีกำหนดระยะเวลาจ่ายคืนไม่
ต่ำกว่าหนึ่งปีให้แก่ผู้ให้กู้โดยไม่จ่ายส่วนลด
                        (๒) 
วงเงินขั้นต่ำที่บริษัทเครดิตฟองซิเอร์กู้ยืมแต่ละครั้งต้องไม่ต่ำกว่าหนึ่งพันบาท
                        (๓) 
ต้องมีข้อกำหนดห้ามไถ่ถอนก่อนครบกำหนดระยะเวลาหนึ่งปี และบริษัทเครดิต
ฟองซิเอร์จะจ่ายเงินคืนก่อนครบกำหนดระยะเวลาหนึ่งปีไม่ได้

                        ข้อ  ๓ 
ให้บริษัทเครดิตฟองซิเอร์จ่ายดอกเบี้ยเงินกู้ยืมได้ไม่เกินอัตราที่บริษัทเครดิต
ฟองซิเอร์ประกาศกำหนด
ทั้งนี้ต้องไม่เกินกว่าอัตราสูงสุดของดอกเบี้ยที่สถาบันการเงินอาจคิดให้ผู้ให้
กู้ยืมตามประกาศที่ออกตามความในมาตรา ๔ แห่งพระราชบัญญัติดอกเบี้ยเงินกู้ยืมของสถาบันการเงิน

พ.ศ.๒๕๒๓

                        ข้อ  ๔ 
ให้บริษัทเครดิตฟองซิเอร์ประกาศกำหนดอัตราดอกเบี้ยสำหรับเงินกู้ยืมจาก
ประชาชนตามจำนวนและระยะเวลาการกู้ยืม รวมทั้ง
อัตราดอกเบี้ยที่ บริษัทเครดิตฟองซิเอร์จะจ่าย
ในกรณีที่ยินยอมจ่ายเงินคืนก่อนครบกำหนดระยะเวลาเมื่อพ้นระยะเวลาหนึ่งปี
                        ให้บริษัทเครดิตฟองซิเอร์ส่งประกาศดังกล่าวให้ธนาคารแห่งประเทศไทยภายใน
๗ 
วันนับแต่วันที่บริษัทเครดิตฟองซิเอร์ออกประกาศ
และปิดประกาศดังกล่าวไว้ในที่เปิดเผย ณ สำนักงาน
ของบริษัทเครดิตฟองซิเอร์ทุกแห่ง

                        ข้อ  ๕ 
อัตราดอกเบี้ยตามข้อ ๓ ไม่ใช้บังคับสำหรับการกู้ยืมเงินจากสถาบันการเงิน
ตามกฎหมายว่าด้วยดอกเบี้ยเงินให้กู้ยืมของสถาบันการเงินและจากสถาบันการเงินต่างประเทศ

                        ข้อ  ๖ 
ให้บริษัทเครดิตฟองซิเอร์เรียกดอกเบี้ยได้ในอัตราไม่เกินร้อยละสิบเก้าจุดห้า
ต่อไป เว้นแต่การให้กู้ยืมเพื่อการจัดหาที่อยู่อาศัยแก่ผู้มีรายได้น้อยตามหลักเกณฑ์ที่ธนาคารแห่ง
ประเทศไทยกำหนดเรียกได้ไม่เกินร้อยละสิบแปดต่อปี

                        ข้อ  ๗ 
ประกาศนี้ให้ใช้บังคับตั้งแต่วันที่ ๑๖ มีนาคม ๒๕๓๓ เป็นต้นไป

                                                            ประกาศ
ณ วันที่ ๑๖ มีนาคม ๒๕๓๓

ชวลิต  ธนะชานันท์

ผู้ว่าการ

ธนาคารแห่งประเทศไทย

[รก.๒๕๓๓/๔๓/๒๖พ/๑๖ มีนาคม ๒๕๓๓]

                                                                                    เพ็ญพร/พิมพ์/แก้ไข
                                                                                      ๑๓/๐๙/๔๕
                                                                                    B+A
(C)